Na temelju Čl.24. Statuta Gradske knjižnice „Franjo Marković“ Križevci, *105 / 2019. od 28.6.2019.*. i Čl. 22. i 28. Pravilnika o načinu rada i unutrašnjem ustrojstvu Gradske knjižnice „Franjo Marković“ Križevci, *Urbroj: 130-1 /2016., od 1.7.2016.,*Upravno vijeće Gradske knjižnice „Franjo Marković“ Križevci, donosi

ODLUKU

o raspisivanju natječaja za zasnivanje radnog odnosa

na sljedećem radnom mjestu:

Diplomirani knjižničar/ka (m/ž)

Mjesto rada: Križevci, Koprivničko-križevačka županija

Broj traženih radnika: 1

Vrsta zaposlenja: Na određeno, zamjena za porodiljni dopust

Radno vrijeme: Puno radno vrijeme

Način rada: 2 smjene

Smještaj: Nema smještaja

Naknada za prijevoz: djelomično

Natječaj vrijedi od  **28.11.2019.**

Natječaj vrijedi do **06.12. 2019.**

Uvjeti:

* završen diplomski sveučilišni studij ili integrirani preddiplomski i diplomski sveučilišni studij iz polja informacijskih i komunikacijskih znanosti s najmanje 60 ECTS bodova iz temeljnih predmeta knjižničarstva, odnosno studij knjižničarstva kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, ili
* završen drugi preddiplomski i diplomski sveučilišni studij ili integrirani preddiplomski i diplomski sveučilišni studij odnosno studij kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju.
* Prednost imaju kandidati s završenim učiteljskim studijem gdje su stekli pedagoške kompetencije za rad s djecom s pojačanim programom informatike.

Ostali uvjeti:

* informatička znanja: Microsoft Office-napredno poznavanje, Microsoft Visual Studio 2015, Audacity, Macromedia Authorware 7.0.,
* tehničke vještine: upravljanje audio i video opremom,
* osnovno poznavanje  *Metel win-a - programa za posudbu knjižnične građe,*
* sposobnost razumijevanja i čitanja na jednom stranom jeziku,
* sposobnost u samostalnom vođenju radnih cjelina, sposobnost organiziranja stručnih poslova,
* poznavanje i primjena pedagoških metoda rada u korisničkim službama; stručnost u radu s djecom i mladima i vođenju programa za djecu,
* sposobnost rada u timu; komunikacijske vještine i sposobnost rasprave o stručnim i profesionalnim temama i spremnost za stalno stručno usavršavanje,
* Vozačka dozvola B kategorije.

Uz pisanu prijavu treba obvezno priložiti:

-životopis

-dokaz državljanstva (preslika domovnice)

-dokaze o stručnoj spremi (preslika)

-dokaz o radnom iskustvu (potvrda o podacima evidentiranim u bazi podataka Hrvatskog zavoda za mirovinsko osiguranje)

-uvjerenje o nekažnjavanju, ne starije od šest mjeseci

Preslike traženih priloga ne moraju biti ovjerene, a osoba je prije sklapanja ugovora dužna dostaviti na uvid originalne dokumente.

Kandidati koji se pozivaju na pravo prednosti pri zapošljavanju prema posebnom zakonu, dužni su uz prijavu na natječaj pozvati se na to pravo i priložiti sve dokaze o ispunjavanju traženih uvjeta i ostvarivanju prava prednosti pod jednakim uvjetima.

Urednom prijavom smatra se prijava koja sadrži podatke i priloge navedene u ovom natječaju.

Nepravodobne i nepotpune prijave neće se razmatrati, a osobe koje podnesu takve prijave kao i osobe koje ne ispunjavaju formalne uvjete iz ovog natječaja, ne smatraju se kandidatima prijavljenim na ovaj natječaj.

S kandidatima prijavljenim na natječaj koji ispunjavaju formalne uvjete provest će se testiranje-intervju .

Ako kandidat ne pristupi testiranju, smatrat će se da je povukao prijavu za natječaj.

Natječaj je otvoren 8 (osam) dana od dana objave na mrežnim stranicama Gradske knjižnice „Franjo Marković“ Križevci i na mrežnim stranicama Grada Križevaca.

Prijava na natječaj s dokazima o ispunjavanju uvjeta podnosi se u Gradsku knjižnicu „Franjo Marković“ Križevci osobno ili poštom na adresu: Trg svetog Florijana 14, 48260 Križevci s naznakom na omotu: „za natječaj“

Kandidati će o rezultatima izbora biti obaviješteni u zakonskom roku.

Priložena natječajna dokumentacija se ne vraća.

Zadržava se pravo poništenja Javnog poziva u bilo kojem trenutku i bez obrazloženja.

Gradska knjižnica „Franjo Marković“ Križevci

Predsjednik Upravnog vijeća

Goran Gradiček, mag.hist.